CELEX: 32006R1617
Language: fi
Date: 2006-10-24 00:00:00
Title: Neuvoston asetus (EY) N:o 1617/2006, annettu 24 päivänä lokakuuta 2006 , asetuksen (EY) N:o 1207/2001 muuttamisesta Paneurooppa–Välimeri-alkuperäkumulaatiojärjestelmän käyttöönoton seurauksien osalta

31.10.2006   
            
            
               FI
            
            
               Euroopan unionin virallinen lehti
            
            
               L 300/5
            
         
      NEUVOSTON ASETUS (EY) N:o 1617/2006,
   annettu 24 päivänä lokakuuta 2006,
   asetuksen (EY) N:o 1207/2001 muuttamisesta Paneurooppa–Välimeri-alkuperäkumulaatiojärjestelmän käyttöönoton seurauksien osalta
   EUROOPAN UNIONIN NEUVOSTO, joka
   ottaa huomioon Euroopan yhteisön perustamissopimuksen ja erityisesti sen 133 artiklan,
   ottaa huomioon komission ehdotuksen,
   sekä katsoo seuraavaa:
   
               (1)
            
            
               Neuvoston asetuksessa (EY) N:o 1207/2001 (1) Euroopan yhteisön ja tiettyjen maiden välistä etuuskohteluun oikeutettua kauppaa koskevissa säännöksissä vahvistetusta menettelystä EUR.1-tavaratodistusten antamisen, kauppalaskuilmoitusten ja EUR.2-lomakkeiden laatimisen ja tiettyjen valtuutetun viejän lupien antamisen helpottamiseksi, säädetään säännöt, joiden tarkoituksena on helpottaa alkuperäselvitysten moitteetonta antamista tai laatimista yhteisöstä peräisin olevien tuotteiden viennissä yhteisön ja tiettyjen kolmansien maiden välisten etuuskohtelujärjestelyjen puitteissa.
            
         
               (2)
            
            
               Paneurooppalainen diagonaalisen alkuperäkumulaation järjestelmä otettiin käyttöön vuonna 1997 yhteisön, Bulgarian, Tšekin, Viron, Latvian, Liettuan, Unkarin, Puolan, Romanian, Slovakian, Slovenian, Islannin, Norjan ja Sveitsin (Liechtenstein mukaan luettuna) välillä. Vuonna 1999 järjestelmä laajennettiin koskemaan myös Turkkia. Tšekki, Viro, Latvia, Liettua, Unkari, Puola, Slovenia ja Slovakia liittyivät Euroopan unioniin 1 päivänä toukokuuta 2004.
            
         
               (3)
            
            
               Toledossa maaliskuussa 2002 pidetyssä kauppaministerien Euro–Välimeri-kokouksessa ministerit päättivät laajentaa tätä paneurooppalaista diagonaalista alkuperäkumulaatiojärjestelmää koskemaan Välimeren alueen maita, Turkkia lukuun ottamatta, 27 ja 28 päivänä marraskuuta 1995 pidetyssä Euro–Välimeri-konferenssissa annetun Barcelonan julistuksen pohjalta. Jotta tämä laajentaminen voitaisiin tehdä, ministerit vahvistivat Palermossa 7 päivänä heinäkuuta 2003 pidetyssä kauppaministereiden Euro–Välimeri-kokouksessa uuden Paneurooppa–Välimeri-pöytäkirjamallin ”alkuperätuotteiden” käsitteen määritelmää ja hallinnollisen yhteistyön menetelmiä koskevia Euro–Välimeri-sopimuksia varten. EY:n ja Färsaarten ja Tanskan sekakomitean kokouksessa 28 päivänä marraskuuta 2003 tehdyn päätöksen perusteella on sovittu, että myös Färsaaret otetaan mukaan diagonaaliseen Paneurooppa–Välimeri-alkuperäkumulaatiojärjestelmään.
            
         
               (4)
            
            
               Vastaavan assosiaationeuvoston tai sekakomitean päätökset uuden Paneurooppa–Välimeri-pöytäkirjan sisällyttämisestä Euro–Välimeri-sopimuksiin ja EY:n sekä Färsaarten ja Tanskan väliseen sopimukseen on jo hyväksytty tai tullaan hyväksymään.
            
         
               (5)
            
            
               Uuden diagonaalisen alkuperäkumulaation järjestelmän soveltaminen merkitsee uudentyyppisiä etuuskohteluun oikeuttavia alkuperäselvityksiä, joita ovat EUR–MED-tavaratodistukset ja EUR–MED-kauppalaskuilmoitukset. Asetuksen (EY) N:o 1207/2001 olisi sen vuoksi katettava myös tällaiset etuuskohteluun oikeuttavat alkuperäselvitykset.
            
         
               (6)
            
            
               Jotta tuotteiden alkuperäasema voitaisiin määrittää moitteettomasti ja jotta alkuperäselvitykset voitaisiin vahvistaa asianmukaisesti uudessa järjestelmässä, etuuskohteluun oikeuttavan alkuperäaseman saaneita tuotteita koskevissa hankkijan ilmoituksissa olisi oltava maininta siitä, onko diagonaalista kumulaatiota sovellettu ja jos on, mihin maihin sitä on sovellettu.
            
         
               (7)
            
            
               Asetusta (EY) N:o 1207/2001 olisi sen vuoksi muutettava,
            
         ON ANTANUT TÄMÄN ASETUKSEN:
   1 artikla
   Muutetaan asetus (EY) N:o 1207/2001 seuraavasti:
   
               1)
            
            
               Korvataan otsikko seuraavasti:
            
         
               2)
            
            
               Korvataan 1 artiklan a alakohta seuraavasti:
               
                           ”a)
                        
                        
                           alkuperäselvitysten antamista tai laatimista yhteisössä yhteisön ja tiettyjen maiden välistä etuuskohteluun oikeutettua kauppaa koskevien säännösten mukaisesti;”
                        
                     
         
               3)
            
            
               Korvataan 2 artiklan 2 kohta seuraavasti:
               ”2.   Viejien on käytettävä hankkijan ilmoituksia todisteina, erityisesti tukena hakemuksille alkuperäselvitysten antamiseksi tai laatimiseksi yhteisössä yhteisön ja tiettyjen maiden välistä etuuskohteluun oikeutettua kauppaa koskevien säännösten mukaisesti.”
            
         
               4)
            
            
               Korvataan 10 artiklan 5 kohta seuraavasti:
               ”5.   Jos vastausta ei ole saatu viiden kuukauden kuluessa tarkastuspyynnön päivämäärästä tai vastauksessa ei ole riittävästi tietoja tuotteiden tosiasiallisen alkuperän vahvistamiseksi, viejämaan tulliviranomaisten on mitätöitävä alkuperäselvitys, joka on annettu kyseisten asiakirjojen perusteella.”
            
         
               5)
            
            
               Korvataan liite I tämän asetuksen liitteessä I olevalla tekstillä.
            
         
               6)
            
            
               Korvataan liite II tämän asetuksen liitteessä II olevalla tekstillä.
            
         2 artikla
   Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.
   
      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Luxemburgissa 24 päivänä lokakuuta 2006.
      
         
            Neuvoston puolesta
         
         
            Puheenjohtaja
         
         J. KORKEAOJA
         
      
   
   
      (1)  EYVL L 165, 21.6.2001, s. 1.
   
      LIITE I
      
         
            ”LIITE I
            
               
         
      
   
   
      LIITE II
      
         
            ”LIITE II